钦定古今图书集成/理学汇编/经籍典/第157卷 > 《南有嘉鱼赋》〈以乐得贤者为韵〉杨谏
## 钦定古今图书集成/理学汇编/经籍典/第157卷 > 《南有嘉鱼赋》〈以乐得贤者为韵〉杨谏

后非贤不乂，鱼非水不托。贤岂晦以养蒙，鱼在藻而
自乐。故比物思理，以征以求。如南有嘉鱼，是网是。
此所谓“旌别淑慝，爱人治国，为盐梅之器用，作生灵
之表则。不然，岂延故老于终南，收钓翁于渭北？”张皇
勋业者，弃此，曾未得我国家忧劳庶绩，寤寐求贤。且
“束帛戋戋，每布之于寰海，岂矰笱罩罩，独烝然于巨
川？吴坂不遗于骐骥，丙穴多藏夫鱏鳣。诗人格言，必
将兴之于王国；老氏遗戒，不可脱之于重泉。所谓持
竿执柄”者，未容易焉。爰有祥鳞，载赓《宵雅》。泳游于江
汉之滨，潜跃于沔南之下。岂噞喁于香饵，愿荐升于
樽斝。君子顾而乐胥，嘉宾燕而心写。傥鼎味之见珍，
甘焚身于庖者。